b'\n_START_ARTICLE_\nSPACETRACK\n_START_PARAGRAPH_\nSPACETRACK (sprva uradno Project Space Track) je bil projekt Vojnega letalstva Zdru\xc5\xbeenih dr\xc5\xbeav Amerike za nadzorovanje vesolja. Njegov namen je bil slediti vsem vesoljskim plovilom, tako doma\xc4\x8dim kot tujim, izra\xc4\x8dunavati njihove tirnice ter posredovati podatke poveljstvu._NEWLINE_Projekt je bil zagnan kmalu po sovjetski izstrelitvi Sputnika 1 in do leta 1960 vzpostavil mre\xc5\xbeo pribli\xc5\xbeno 150 senzorjev po vsem svetu. Uporabljal je razli\xc4\x8dne vire, tako radarje, opti\xc4\x8dne in radijske detektorje kot tudi vizualno spremljanje. Prvi ve\xc4\x8dji projekt je bil sledenje sovjetskemu plovilu Sputnik 2. Leta 1961 so projekt razglasili za operativen in ga kot SPACETRACK priklju\xc4\x8dili poveljstvu NORAD.'